রিও প্যারালিম্পিক : জ্যাভলিন থ্রোয়ে বিশ্বরেকর্ড করে সোনা ভারতের দেবেন্দ্রর | Devendra Jhajharia Smashes Javelin World Record To Win Paralympic Gold At Rio - Bengali Mykhel
» রিও প্যারালিম্পিক : জ্যাভলিন থ্রোয়ে বিশ্বরেকর্ড করে সোনা ভারতের দেবেন্দ্রর
Published: Wednesday, September 14, 2016, 10:27 [IST]
রিও দে জেনেইরো, ১৪ সেপ্টেম্বর : অলিম্পিকে না পারলেও প্যারালিম্পিকে ভারতের সোনা জেতার দৌড় চলছেই। এদিন ভারতের দেবেন্দ্র ঝাঝরিয়া পুরুষদের জ্যাভলিন থ্রোয়ে নিজের রেকর্ড ভেঙেই ২০১৬ রিও প্যারালিম্পিকে সোনা জিতলেন।
এদিন নিজের পূর্ববর্তী রেকর্ডকে আরও উন্নত করে ৬৩.৯৭ মিটার জ্যাভলিন ছুঁড়ে সোনা জেতেন দেবেন্দ্র। সেইসঙ্গে তিনি হলে গেলেন প্রথম ভারতীয় যিনি প্যারালিম্পিকে ২টি ব্যক্তিগত সোনা জিতলেন।
এই মুহূর্তে জ্যাভলিনে দেবেন্দ্র বিশ্ব ক্রমতালিকায় তৃতীয় স্থানে রয়েছে। তিনি এদিন সোনা জেতার সঙ্গে সঙ্গে পদক তালিকায় ২টি সোনা, একটি রুপো ও একটি ব্রোঞ্জ জিতে নিল ভারত। এর আগে ২০০ আথেন্স গেমসে ৬২.১৫ মিটার জ্যাভলিন থ্রোয়ের রেকর্ড ছিল দেবেন্দ্রর।
এদিন দেবেন্দ্র সোনা জেতায় রুপো নিয়েই সন্তুষ্ট থাকতে হয়েছে বিশ্বের একনম্বর খেলোয়াড় চিনের গুয়ো চুনলিয়াংকে। এদিকে ব্রোঞ্জ পেয়েছেন শ্রীলঙ্কার হেরাথ মুদিয়ানসেলাগে। চুনলিয়াং ছুঁড়েছেন ৫৯.৯৩ মিটার, এদিকে হেরাথের থ্রো ৫৮.২৩ মিটার দূরত্ব অতিক্রম করেছে। তবে এরা দেবেন্দ্রর চেয়ে অনেকটা পিছিয়ে রয়েছেন।
৩৬ বছরের দেবেন্দ্র ২০০৪ সালে অর্জুন পুরস্কার পান। ২০১২ সালে প্রথম প্যারালিম্পিয়ান হিসাবে তিনি পদ্মশ্রী পুরস্কারও পেয়েছেন। ২০০৪ সালের পরে ২০০৮ ও ২০১২ সালে জ্যাভলিনের এফ৪৬ ইভেন্ট প্যারালিম্পিকে অনুষ্ঠিত হয়নি। ফলে ১২ বছর পর নেমে সোনা জিতে দেবেন্দ্র অনন্য কৃতিত্বের অধিকারী হলেন।
More RIO PARALYMPICS 2016 News
রুপো জিতুন বা সোনা, প্রতিবন্ধী খেলোয়াড়রা 'খেলরত্ন' পাবেন না!
অস্ট্রেলিয়ার বিরুদ্ধে একদিনের ক্রিকেটে ৪৮১/৬ তুলল ইংল্যান্ড, ভাঙল সমস্ত রেকর্ড
টেস্টে অনন্য বিশ্বরেকর্ড অ্যালেস্টেয়ার কুকের, যে রেকর্ড সচিন-ব্র্যাডম্যানেরও নেই
আন্তর্জাতিক ক্রিকেটে রোহিত শর্মার রেকর্ড লিস্ট একনজরে
মোহালিতে দ্বিশতরানের হ্যাটট্রিক করে বিশ্বরেকর্ড রোহিত শর্মার
বিশ্ব দেহসৌষ্ঠব প্রতিযোগিতায় সোনা ভারতীয় সেনার হাভিলদারের
জসপ্রীত বুমরাহ ও পৃথ্বী শকে এই কারণে ডেকে পাঠালো বিসিসিআই
32 min ago জসপ্রীত বুমরাহ ও পৃথ্বী শকে এই কারণে ডেকে পাঠালো বিসিসিআই
1 hr ago 'অধিনায়ক' হিসেবে লর্ডসে ফিরলেন সৌরভ
Read more about: rio paralympics 2016 javelin world record gold win রিও প্যারালিম্পিক্স ২০১৬ জ্যাভলিন বিশ্বরেকর্ড সোনা জয়
Story first published: Wednesday, September 14, 2016, 10:27 [IST]